stanford-oval/wikipedia huggingface dataset:
אנדרו סטנטון
פילמוגרפיה > סרטים

| שנה | סרט | במאי | תסריטאי | מפיק | הערות |
| --- | --- | --- | --- | --- | --- |
| 1986 | Somewhere in the Arctic | כן | כן | לא | סרט קצר |
| 1987 | A Story | כן | כן | כן | סרט קצר |
| 1991 | קל וכבד | כן | לא | לא | סרט קצר |
| 1995 | צעצוע של סיפור | לא | כן | לא |  |
| 1998 | באג לייף | במאי-שותף | כן | לא |  |
| 1999 | צעצוע של סיפור 2 | לא | כן | לא |  |
| 2001 | מפלצות בע"מ | לא | כן | כן |  |
| 2003 | מוצאים את נמו | כן | כן | לא |  |
| 2008 | וול-E | כן | כן | לא |  |
| 2008 | ברן-E | לא | כן | כן | סרט קצר |
| 2010 | צעצוע של סיפור 3 | לא | כן | לא |  |
| 2012 | ג'ון קרטר | כן | כן | לא |  |
| 2016 | מוצאים את דורי | כן | כן | לא |  |
| 2019 | צעצוע של סיפור 4 | לא | כן | כן |  |
| TBA | In the Blink of an Eye | כן | לא | לא |  |
פילמוגרפיה > דיבוב

| שנה | סרט | דמות | הערות |
| --- | --- | --- | --- |
| 1986 | Somewhere in the Arctic | באהר | סרט קצר |
| 1987 | A Story | רנדי, יחידת גוּן | סרט קצר |
| 1995 | צעצוע של סיפור | פרסומת |  |
| 1998 | באג לייף | אחד היתושים בסצנה עם קוטל החרקים |  |
| 1999 | צעצוע של סיפור 2 | זורג |  |
| 2000 | באז שנות אור ממפקדת הכוכב: ההרפתקה מתחילה | האם החזיר |  |
| 2003 | מוצאים את נמו | קראש, קולות נוספים |  |
| 2004 | משפחת סופר על | קולות נוספים |  |
| 2006 | מכוניות | פרד |  |
| 2008 | וול-E | קולות נוספים |  |
| 2016 | מוצאים את דורי | קראש, קולות נוספים |  |
פילמוגרפיה > טלוויזיה

| שנה | סרט | במאי | תסריטאי | מפיק | כמות פרקים שהשתתף בהם |
| --- | --- | --- | --- | --- | --- |
| 1987 | Mighty Mouse: The New Adventures | לא | כן | לא | 13 |
| 1994 | 2 Stupid Dogs | לא | לא | כן | 1 |
| 1995 | טימון ופומבה | לא | לא | כן | 1 |
| 2017 | דברים מוזרים | כן | לא | לא | 2 |
| 2018 | סמוך על סול | כן | לא | לא | 1 |
| 2019 | לגיון | כן | לא | לא | 1 |
| 2020 | עלילות מהלולאה | כן | לא | לא | 1 |
פרסים ומועמדויות

לאורך הקריירה שלו זכה אנדרו ב-35 פרסים והיה מועמד 66 פעמים
| שנה | קטגוריה | סרט | שותפים לזכייה/מועמדות | תוצאה |
| --- | --- | --- | --- | --- |
| 1996 | התסריט המקורי הטוב ביותר | צעצוע של סיפור | ג'וס ווידון, ג'ואל כהן, אלק סוקולוב, ג'ון לאסיטר, פיט דוקטר, ג'ו ראנפט | מועמד |
| 2004 | התסריט המקורי הטוב ביותר | מוצאים את נמו | בוב פטרסון, דייוויד ריינולדס | מועמד |
| 2004 | הסרט המונפש הטוב ביותר | מוצאים את נמו |  | זכה |
| 2009 | התסריט המקורי הטוב ביותר | וול-E | ג'ים רארדון, פיט דוקטר | מועמד |
| 2009 | הסרט המונפש הטוב ביותר | וול-E |  | זכה |
| 2011 | התסריט המקורי הטוב ביותר | צעצוע של סיפור 3 | מייקל ארנדט, ג'ון לאסיטר, לי אונקריץ' | מועמד |
| שנה | קטגוריה | סרט | שותפים לזכייה/מועמדות | תוצאה |
| --- | --- | --- | --- | --- |
| 2002 | הסרט הטוב ביותר | מפלצות בע"מ | דרלה אנדרסון, פיט דוקטר, דן גרסון | זכה |
| 2004 | הסרט הטוב ביותר | מוצאים את נמו | גרהאם וולטרס, לי אונקריץ' | מועמד |
| 2004 | התסריט המקורי הטוב ביותר | מוצאים את נמו | בוב פטרסון, דייוויד ריינולדס | מועמד |
| 2008 | הסרט הטוב ביותר | וול-E | ג'ים מוריס | זכה |
| 2009 | סרט אנימציה הטוב ביותר | וול-E |  | זכה |
| 2017 | סרט האנימציה הטוב ביותר | מוצאים את דורי |  | מועמד |
| שנה | קטגוריה | סרט | שותפים לזכייה/מועמדות | תוצאה |
| --- | --- | --- | --- | --- |
| 1996 | התסריט הטוב ביותר | צעצוע של סיפור | ג'וס ווידון, ג'ואל כהן, אלק סוקולוב | זכה |
| 1999 | התסריט הטוב ביותר | באג לייף | דון מקאנרי, בוב שו, ג'ון לאסיטר, ג'ו ראנפט | מועמד |
| 1999 | הבימוי הטוב ביותר | באג לייף | ג'ון לאסיטר | מועמד |
| 2000 | התסריט הטוב ביותר | צעצוע של סיפור 2 | ג'ון לאסיטר, פיט דוקטר, אש ברנון, ריטה הסיאאו, דאג צ'מברלין, כריס ווב | זכה |
| 2003 | התסריט הטוב ביותר | מפלצות בע"מ | דן גרסון | מועמד |
| 2004 | התסריט הטוב ביותר | מוצאים את נמו | בוב פטרסון, דייוויד ריינולדס | זכה |
| 2004 | הבימוי הטוב ביותר | מוצאים את נמו | לי אונקריץ' | זכה |
| 2009 | הבימוי הטוב ביותר | וול-E |  | מועמד |
| 2020 | התסריט הטוב ביותר | צעצוע של סיפור 4 | סטפני פולסוף | מועמד |
הערות שוליים

1 2  Andrew Stanton, Pixar Talk (באנגלית)
↑  Andrew Stanton, npr (באנגלית)
↑  Toy Story 4 Was Secretly Being Written Before Toy Story 3 Released, comingsoon (באנגלית)
↑  Andrew Stanton, allfamous (באנגלית)
1 2 3 4  Andrew Stanton - Awards, IMDb (באנגלית)
| --- | --- |
בקרת זהויות :  NLI: 987007444478705171  PLWABN: 9810636741405606  BnF: cb13541839r (data)  CiNii: DA1484612X  GND: 124877567  ISNI: 0000 0000 4354 3057  LCCN: no2003118723  LNB: 000333252  NDL: 00894474  NKC: xx0185302  NLK: KAC201314153  NTA: 186684231  RKD: 368376  SNAC: w6448wm9  SUDOC: 084162961  ULAN: 500474843  VIAF: 34620700   WorldCat (עם VIAF): 34620700
פלויד האסקל

פלויד קירק האסקל (באנגלית: Floyd Kirk Haskell‏; 7 בפברואר 1916 – 25 באוגוסט 1998) היה פוליטיקאי ומשפטן אמריקאי, שכיהן כחבר הסנאט של ארצות הברית מטעם מדינת קולורדו בשנים 1973–1979.
ביוגרפיה

פלויד האסקל נולד במוריסטאון שבניו ג'רזי, בנם של אדוארד קירק וגלדיס (לבית קלארקסון) האסקל. אביו היה בנקאי השקעות. ב-1937 השלים לימודי תואר ראשון באוניברסיטת הרווארד. במהלך לימודיו שיחק בקבוצות הפוטבול, הרוגבי והכדורגל והיה נשיא "מועדון הרי הרוקי". ב-1941 קיבל תואר במשפטים מבית הספר למשפטים באוניברסיטת הרווארד. באותה שנה נישא לאיילין ניקול, אשר הייתה רעייתו עד גירושיהם ב-1976. נולדו להם שלוש בנות — איוני, אוולין ופמלה.
בשנים 1941–1945, במהלך מלחמת העולם השנייה, שירת האסקל בצבא ארצות הברית. הוא נלחם בקרבות באסיה והשתחרר בדרגת מייג'ור. הוא עוטר בכוכב הארד על עבודתו המודיעינית. ב-1946, אחרי שירותו הצבאי, התקבל האסקל ללשכת עורכי הדין של מדינת קולורדו ועבר לדנוור, שם עבד כעורך דין לענייני מיסוי.
ב-1964 נבחר האסקל לבית הנבחרים של מדינת קולורדו כנציג מחוז אראפהו, וכיהן בו עד 1969 מטעם המפלגה הרפובליקנית. כחבר בית המחוקקים המדינתי, התמנה ב-1967 לעוזר מנהיג הרוב, כיהן כיושב ראש ועדת המשפט, והיה חבר בוועדות החינוך והכספים של הבית. ב-1970 עבר מן המפלגה הרפובליקנית למפלגה הדמוקרטית כמחאה על החלטת נשיא ארצות הברית ריצ'רד ניקסון לפלוש לקמבודיה במהלך מלחמת וייטנאם.
ב-1972 החליט האסקל להתמודד נגד הסנאטור הרפובליקני המכהן, גורדון אלוט, על מושבו בסנאט של ארצות הברית. בבחירות המקדימות במפלגה הדמוקטית גבר על אנתוני וולאק, חבר הסנאט של קולורדו ולימים נשיא בית המשפט העליון של קולורדו. בבחירות הכלליות התמודדו האסקל, אלוט ומתמודדים ממפלגת ראסה אונידה (Raza Unida Party) ומן המפלגה העצמאית האמריקאית. האסקל גבר על אלוט בפער של פחות מ-10,000 קולות. בבחירות לנשיאות ניצח בקולורדו הנשיא ניקסון.
האסקל הושבע לתפקידו בינואר 1973. הוא כיהן כחבר בוועדת הכספים ובוועדת האנרגיה ומשאבי הטבע, שם יצא לו מוניטין של תומך ברפורמה במערך המיסוי וכסביבתן. הוא תמך בוויסות פליטות גזים מכלי רכב, באמנות תעלת פנמה ובשימוש במקורות אנרגיה חלופיים. ב-1978 הפסיד האסקל בבחירות לתקופת כהונה שנייה לחבר בית הנבחרים של ארצות הברית ויליאם ארמסטרונג, בפער של 40% לעומת 59% מקולות הבוחרים.
לאחר הקריירה שלו בסנאט העתיק האסקל את מגוריו לוושינגטון הבירה, שם עסק בעריכת דין בטרם הצטרף לארגון "Common Cause" ולקבוצה דו-מפלגתית של חברי קונגרס לשעבר שקראו לרפורמה במימון בחירות. ב-1979 נישא האסקל בשנית לנינה טוטנברג, הכתבת לענייני משפט של NPR, והם נשארו נשואים עד למותו ב-1998. האסקל סבל מדימום מוחי ב-1994 לאחר שנפל על קרח ליד ביתו בוושינגטון. הוא נפטר כתוצאה מדלקת ריאות ארבע שנים לאחר מכן, בגיל 82, כשחזר מחופשה במיין עם רעייתו.
הערות שוליים

↑  ליזט אלברץ, Floyd Haskell, 82, Ex-Senator From Colorado, באתר הניו יורק טיימס, 26 באוגוסט 1998 (באנגלית)
↑  Floyd Haskell Dies, באתר וושינגטון פוסט, 26 באוגוסט 1998 (באנגלית)
| --- | --- |
בקרת זהויות :  LCCN: no2016020644  US Congress: H000317  VIAF: 204145858281323022727   WorldCat (עם VIAF): 204145858281323022727
פרס גראמי למפעל חיים

| --- | --- |
 מדינה:  ארצות הברית 
 הגוף המעניק:  האקדמיה הלאומית לאמנויות ומדעי ההקלטה 
 תקופת הפרס:  1963–הווה (כ־62 שנים)
 אתר רשמי
 
פרס הגראמי למפעל חיים הוא פרס גראמי מיוחד המוענק על ידי האקדמיה להקלטה ל"אמנים שבמהלך חייהם תרמו תרומות יצירתיות בעלות משמעות אמנותית יוצאת דופן לתחום ההקלטות." פרס זה נבדל מפרס היכל התהילה של הגראמי, המכבד הקלטות ספציפיות ולא אישים, ופרס הנאמנים של הגראמי, המעניק כבוד למוזיקאים שאינם זמרים או להקות.
ג'ון בון ג'ובי

| --- | --- |

בון ג'ובי, 2013
 לידה:  2 במרץ 1962 (בן 62) פרת' אמבוי, ניו ג'רזי, ארצות הברית
 שם לידה:  ג'ון פראנסיס בונג'יאובי, הבן
 שם במה:  Jon Bon Jovi 
 תקופת הפעילות:  מ-1975
 מקום לימודים:  תיכון סנט ג'וזף, Sayreville War Memorial High School 
 סוגה:  רוק, הארד רוק, גלאם מטאל, פופ רוק, קאנטרי
 סוג קול:  טנור 
 שפה מועדפת:  אנגלית 
 כלי נגינה:  זמרה, גיטרה, פסנתר, מפוחית פה, תופים
 חברת תקליטים:  איילנד רקורדס, מרקיורי רקורדס
 בת זוג:  דורות'י הארלי
 צאצאים:  Jake Bongiovi, Jesse Bongiovi, Stephanie Bongiovi, Romeo Bongiovi 
 פרסים והוקרה:  היכל התהילה של ניו ג'רזי 
 אתר רשמי
 פרופיל ב-IMDb
 
ג'ון פראנסיס בונג'יאובי, הבן (באנגלית: John Francis Bongiovi, Jr.; נולד ב-2 במרץ 1962), ידוע יותר בשם ג'ון בון ג'ובי (Jon Bon Jovi), הוא זמר, פזמונאי ושחקן אמריקאי. ג'ון בון ג'ובי מייסד וסולן להקת בון ג'ובי, הנקראת על שמו. בנוסף, היה הבעלים של קבוצת הפוטבול פילדלפיה סול. במשך תקופת פעילותו, הקליט שני אלבומי סולו וחמישה עשר אלבומים יחד עם להקתו, שנמכרו ביותר ממאה ועשרים מיליון עותקים ברחבי העולם.
ג'ון בון ג'ובי זכה בפרסים רבים, ביניהם פרס גלובוס הזהב וגראמי. הוא נבחר לזמר הרוק הסקסי ביותר לשנת 2000 על ידי המגזין פיפל. הוא נשוי ואב לארבעה.
ביוגרפיה

בון ג'ובי נולד בפרת' אמבוי, ניו ג'רזי שבארצות הברית למשפחה נוצרית-קתולית. אביו ממוצא סיצילאני-איטלקי וסלובקי ששירת בחיל הנחתים האמריקני ועבד כמעצב שיער. אימו ממוצא גרמני ורוסי, עבדה בחנות פרחים. יש לו שני אחים: אנתוני ומתיו.
בון ג'ובי בילה את רוב נעוריו, תוך היעדרויות תכופות מבית הספר, בפעילות מוזיקלית.
הוא ניגן בלהקות מקומיות עם חבריו ועם בן דודו טוני בון ג'ובי אשר היה בעלים של סטודיו הקלטות ידוע בניו יורק. למעשה ג'ובי הקדיש את מירב זמנו להופעות במועדונים ולעבודה כמנקה באולפנו של טוני.
את ההקלטה הראשונה שלו ביצע בון ג'ובי בשנת 1980, בעקבות המלצתו של בן דודו. באותם הימים הוקלט באולפן אלבום שירים עבור חג המולד בגרסאות המבוססות על מוזיקת סרטי מלחמת הכוכבים.
בשנת 1982 הקליט ג'ובי סינגל עצמאי באולפן של בן דודו. הסינגל "Runaway", אשר בו שירתו של ג'ובי מלווה על ידי נגני האולפן זכה להצלחה בתחנות הרדיו האזוריות של ניו יורק.
השידורים התכופים של שירו בתחנות הרדיו דרבנו את ג'ון לחפש אחר נגנים על מנת להקים להקה קבועה.
ביוגרפיה > פעילות פילנתרופית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לאורך השנים פעל בון ג'ובי למען פעילות שונות ומגוונות בתחום הפילנתרופי. ובהם למען נכים, חסרי דיור, חולי איידס, בתי אמנה, הצלב האדום, איכות הסביבה, הגנת הים.
בספטמבר 2024, במהלך צילומי קליפ על גשר בנאשוויל, הבחין בון ג'ובי באישה שעמדה מעבר למעקה. מצלמות האבטחה תיעדו את הזמר ניגש אליה ביחד עם אישה נוספת מהצוות שלו, משוחח איתה ועוזר לה לחזור לצד שלו.
ביוגרפיה > אקטיביזם פוליטי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בתור דמוקרט, בשנת 2004 בון ג'ובי סייר והופיע רבות מטעם המועמד לנשיאות ג'ון קרי. ב-2008, בון ג'ובי תמך בבחירתו לנשיאות של ברק אובמה בארוחת ערב פרטית בלעדית בביתו, כמגייס התרמות לקמפיין שלו. ב-24 ביוני 2009.
ב-15 בדצמבר 2010, בון ג'ובי מונה על ידי ברק אובמה למועצת הבית הלבן החדש לפתרונות קהילתיים.
בבחירות לנשיאות בשנת 2016 תמך פומבית במועמדת לנשיאות הילרי קלינטון ואף הגיע לכנס שערכה בניו גרז'י.
קריירה > להקת בון ג'ובי

בון ג'ובי פנה לדייוויד בריאן, אל הבסיסט אלק ג'ון סאץ' ובנוסף גם למתופף טיקו טורס. לאחר מכן, צירפה הלהקה את הגיטריסט ריצ'י סמבורה לאחר שהאחרון פנה לבון ג'ובי בסיומה של אחת ההופעות וביקש להצטרף ללהקה.
חברי הלהקה החליטו לאמץ את שם משפחתו של ג'ון ולהפכו לשמה הרשמי של להקתם- בון ג'ובי. באותה התקופה להקות רבות אימצו לעצמם שמות משפחה, דוגמה לכך היא להקת ואן היילן.
הלהקה החלה להופיע במועדונים שונים ובמהרה הוחתמה על חוזה הקלטות בחברת "מרקורי רקורדס". אלבום הבכורה של הלהקה "Bon Jovi" יצא בשנת 1984 וזכה למעמד של אלבום זהב בארצות הברית.
אלבומה השלישי של הלהקה "Slippery When Wet" זכה להצלחה עצומה וכלל מספר להיטים גדולים כדוגמת "Livin' on a Prayer" ו-"Wanted Dead or Alive". כך, הפכה בון ג'ובי לקראת סוף העשור לאחת הלהקות המצליחות בעולם.
סיבובי ההופעות הרבים והתכופים של הלהקה גרמו לג'ון לבעיות במיתרי הקול, הבעיות הללו נפתרו על ידי צריכת סטרואידים והקפדה על שיעורי פיתוח קול. בנוסף לכך, ההצלחה החלה לגרום למתח בין חברי הלהקה, אשר לבסוף הכריזו על פירוק בשנת 1990.
בשנת 1989 התחתן בון ג'ובי עם בת זוגו מימי התיכון, דורות'יה הארלי. לזוג נולדו ארבעה ילדים.
נוסף לעבודתו המוזיקלית, בון ג'ובי הוא אקטיביסט חברתי. בין היתר הוא הקים עמותה הנושאת את שמו ואשר שמה לעצמה למטרה לצמצם את מעגל העוני.
בנוסף לכך, בון ג'ובי משתייך למפלגה הדמוקרטית. מכאן שלעיתים דחופות מנדב בון ג'ובי את כישוריו ומופיע בערבי קמפיין עבור המועמדים הדמוקרטים בשעת הבחירות לנשיאות.
בשנת 2004 ייסד בון ג'ובי את קבוצת הפוטבול אולמות "פילדלפיה סול". הוא היה בעלי הקבוצה עד שנת 2008.
קריירה > קריירת סולו

עם פירוקה הזמני של להקתו פנה בון ג'ובי לפיתוח קריירת סולו וקריירת משחק. הופעת הבכורה שלו כשחקן הייתה בסרט "Young Guns II". בנוסף לכך, הקליט בון ג'ובי שיר לפסקול של הסרט. שיר זה, אשר הופיע גם באלבום הסולו הראשון של בון ג'ובי, זכה בפרס גלובוס הזהב לקטגוריית השיר הטוב ביותר והיה גם מועמד לפרס גראמי. באלבום הביכורים שלו, ‏"Blaze of Glory"‏(אנ'), שיצא באוגוסט 1990, שיתף פעולה בון ג'ובי עם מספר מוזיקאים מוערכים כדוגמת ג'ף בק ואלטון ג'ון. בון ג'ובי אף תרם לאלבום המחווה לאלטון ג'ון וברני טופין "Two Rooms: Celebrating the Songs of Elton John & Bernie Taupin", עם גרסתו לשירו של ג'ון "Levon".
במהלך חייו שיחק בון ג'ובי במספר סרטים נוספים כגון "ולנטינו לאור ירח: (1995) לצד וופי גולדברג, בסרט "עיר קטנה" (1997), בסרט "גידולי פרא" (1998), ובסרט תעביר את זה הלאה (2000). מלבד זאת, הוא השתתף כשחקן אורח בסדרות טלוויזיה וביניהן "רוק 30", "סקס והעיר הגדולה" ו"הבית הלבן".
כשנתיים לאחר פירוקה החל ג'ון במאמצים לאיחוד להקתו. כחלק מהמאמצים למתג את עצמם מחדש זנחה הלהקה את סגנון הגלאם מטאל שאפיין אותה בשנות ה-80 והקליטה שירים מורכבים ובוגרים יותר. בין היתר, כחלק מאותה החלטה, קיצץ בון ג'ובי את שערו והחליף את התסרוקת אשר כה אפיינה את הופעתו בעשור הקודם.
הערות שוליים

↑  עומר דניאל, הציל חיים: ג'ון בון ג'ובי שכנע אישה לא לקפוץ מגשר, במדור "פנאי פלוס" באתר ynet‏
| --- | --- |
בקרת זהויות :  NLI: 987007455212905171  PLWABN: 9810578750905606  BIBSYS: 3074480  BNE: XX1264867  BnF: cb13891669p (data)  GND: 121283941  ISNI: 0000 0003 6850 6166  LCCN: n88615910  LNB: 000346438  MusicBrainz: 5ace9b0c-cc21-4d8f-8e08-a70234439f2a  NKC: ola2002150851  NTA: 07936473X  SELIBR: 352144  SNAC: w6k375zd  SUDOC: 13054387X  Trove: 861680  VIAF: 120070668   WorldCat (עם VIAF): 120070668 
בון ג'ובי בהופעה, 2007
שיזף השיח

שֵׁיזָף הַשִּׂיחַ (שם מדעי: Ziziphus lotus) הוא מין של שיח קוצני סבוך ונשיר חורף ב ממשפחת האֶשְׁחָרִיִּים. הוא מין קרוב לשיזף מצוי ונבדל ממנו בצורתו השיחנית הנמוכה. הוא נפוץ באזורים ים תיכוניים ויוצר שיחיות ספר פתוחה בשטחים נרחבים במזרח הגליל במזרח השומרון.
מאפיינים

שיזף השיח קוצני מאוד וסבוך וגובהו מגיע למטר וחצי. הוא גדל במקומות חמים וחשופים לקרינת שמש חזקה. בחורף העלים נושרים מהם ובאביב גדלים עלים חדשים. השיח פורח בעיקר באביב אך גם בקיץ. הפרי אכיל, אך לא משובח. יש המבשלים ממנו לפתן. בעלי חיים אוכלים אותו ולאחר העיכול מופרשים הגלעינים הקשים בצואה ונובטים הרחק מצמח האם.
לשיזף השיח אין גזע מרכזי, הוא שולח ענפים ומתפתח כלפי חוץ ועם הזמן מרכזו הולך ומתנוון.
כל הענפים זיגזגיים (בשונה משיזף מצוי), בחיק קוצי הלוואי של ענפים מעוצים שקוטרם כס"מ אחד נישאים ענפים קצרים חסרי קוצים, באביב ובקיץ נושאים ענפים קצרים אלה עלים פרחים ופירות. סימנים אלה מסייעים בצורה ברורה להבדיל בין שיזף השיח לבין שיזף מצוי שענפיו מעוצים ואינם זיגזגיים ואינם נושאים ענפים קצרים.
העלים מסורגים, וכשהם גדלים על ענף דק הוא נראה כעלה מנוצה. העלה פשוט, משונן, קירח, צורתו דמוית ביצה ולאורכו 3 עורקים ראשיים מקבילים ובולטים היוצאים מבסיס הפטוטרת (בשונה ממיני אשחר שלהם עורק אחד בולט). העלה נישא על פטוטרת ואורכם 1 עד 2 ס"מ לעיתים רחוקות 3 ס"מ (בשונה מעליו של שיזף מצוי שאורכם 2 עד 8 ס"מ).
בבסיס העלה שבכל מפרק מתפתחים שני עלי לוואי קטנים ולא שווים, אשר בדרך כלל הופכים לקוצים קשים – האחד ישר והאחר מאונקל. עלי הלוואי שאינם מתפתחים לקוצים נושרים במהרה.
הפרחים קטנים, נכונים, דו-מיניים, ירוקים-צהבהבים וערוכים בתפרחות חיקיות, מסוימות, דמויי אשכולות בעלות עוקץ. הם מפרישים הרבה צוף סמיך המושך חרקים מאביקים רבים, במיוחד דבורי-דבש. לפרח 5 עלי גביע, 5 עלי כותרת, 5 אבקנים.
הפרחים נישאים על עוקץ. המצעית דמוית חרוט הפוך (דמוית גביע).
הגביע בעל צינור קטן שמשתייר בפרי ו-5 עלי גביע שנושרים.
הכותרת בעלת 5 עלי כותרת דמויי ברדס.
האבקנים 5, יוצאים מתחת לשוליו של הדיסקוס והם ארוכים מעלי הכותרת. הדיסקוס צופני, שטוח ומכסה את המצעית ומקיף את השחלה, שוליו מפורדים ובעלי 5 עד 10 אונות או לעיתים רחוקות תמים.
השחלה עילית ושקועה בדיסקוס ומעורה במצעית, והיא בת 2 מגורות לעיתים רחוקות 3 או 4; ביצית אחת בכל מגורה; לדעת אחרים השחלה תחתית או תחתית למחצה ויש אומרים שהיא שחלה תחתית מעת פתיחת הפקעית (ניצן הפרח) ועילית עם הבחלת הפרי.
עמוד השחלה מפוצל ל-2 אונות.
הפרי הוא בית גלעין עגול, במרכזו גלעין מעוצה חזק וגדול, וסביבו ציפה בשרנית יבשה. קוטרו 8 עד 10 מ"מ (קטן מהפרי של שיזף מצוי שקוטרו 10 עד 15 מ"מ) וקליפתו חלקה. כשהוא בשל צבעו חום בהיר.
הפרי בעל 2 מגורות קשות דופן שבכל אחת 2 זרעים ולעיתים רחוקות 1 או 4.
הזרעים עם קליפה מבריק ודקה.
שמות ואזכורים

ראה פירוט והרחבה בערך "שיזף".
בית גידול ותפוצה בישראל

שיזף השיח הוא צמח בתות ובתות ספר ים-תיכוניות, שגדל בקרקעות בזלתיות, בקרקעות סחף ובקרקעות מכוסות באבנים. הוא נפוץ בבקעת החולה, בגליל התחתון, בבקעת כנרות, בגלבוע ובעמק בית שאן; מצוי בגולן, בגליל העליון, בעמק יזרעאל, בעמק עכו, במדבר שומרון, בבקעת הירדן ובגלעד; נדיר בשומרון ונדיר מאוד בחרמון, בחוף הכרמל, ובדרום שפלת החוף.
שיזף השיח נפוץ במורדות המערביים של הגולן, מרום של כ-350 ועד רום 200- בחוף כנרת. במורדות הדרומיים של הגולן נלווה שיזף מצוי לחורש של אלון התבור יחד עם אלון מצוי, סירה קוצנית ומרווה ריחנית. במקומות ששיזף השיח נלווה אל שיזף מצוי, גדל השיזף המצוי במקומות הלחים, הסמוכים למקורות מים או לאפיקי נחלים, ואילו שיזף השיח מאכלס את המורדות היבשים המכוסים באבנים.
שיזף השיח הוא צמח מוגן בישראל. בישראל גדלים בר עוד שני מיני עצים בסוג שיזף: שיזף מצוי ושיזף שעיר שהוא עץ נדיר. שיזף תרבותי (Ziziphus jujuba) הוא עץ פרי תרבותי, שמוצאו במזרח אסיה, והועבר כעץ פרי למזרח התיכון, למזרח אירופה ולאפריקה.
תת-מינים

שיזף השיח מונה שני תת-מינים. תת-המין, Ziziphus lotus subsp. lotus, גדל בעיקר באזורים סבטרופיים מדרום מזרח ספרד בואכה לארצות דרום הים התיכון והמזרח הים התיכון: אלג'יריה, לוב, מצרים, מרוקו, תוניסיה, סהרה המערבית, קפריסין, סיציליה, יוון, טורקיה, לבנון-סוריה, ישראל וירדן ומדינות המפרץ.
תת-המין Ziziphus lotus subsp. saharae, גדל בעיקר במדבר ובבתות יבשות במערב ומרכז סהרה, בארצות: אלג'יריה, בורקינה, מאלי, מאוריטניה, ניז'ר, סהרה המערבית.
גלריה

שיזף השיח במבוא חמה, רמת הגולן
עלי שיזף השיח בקרטחנה, ספרד
שיזף השיח בקרטחנה, ספרד
עלי שיזף השיח
הפרפר Tarucus theophrastus על ענף שיזף השיח
ראו גם

שיזף
שיזף מצוי
הערות שוליים

↑  Ziziphus lotus (L.) Lam., POWO plants of the World Online. Published on the Internet
↑  Ziziphus lotus (L.) Lam., World Flora Online
1 2 3 4 5  שיזף השיח, באתר רמת הנדיב, ‏בנובמבר 2019
1 2 3 4  שיזף השיח, באתר "צמח השדה"
↑  נעמי פינברון-דותן, אבינעם דנין, המגדיר לצמחי בר בארץ ישראל, ירושלים: כנה, 1998, עמ' 426
↑  מיכאל זהרי, מגדיר חדש לצמחי ישראל, תל אביב: עם עובד, 1989, עמ' 298
↑  אריה יצחקי, מדריך ישראל - חרמון, גולן, ירושלים: בית הוצאת כתר, 1978, עמ' 86
↑  אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח
↑  שיזף תרבותי, באתר צמח השדה, ‏10-2023
↑  Ziziphus lotus subsp. lotus, POWO plants of the World Online. Published on the Internet, ‏9-2023
↑  Ziziphus lotus subsp. saharae, POWO plants of the World Online. Published on the Internet, ‏10-2023
עלי שיזף השיח בעלי 3 עורקים ופרי
דניאל קפלן

| --- | --- |

דניאל קפלן בצלמניה בכפר סבא
 לידה:  1906 אוגוסטוב, האימפריה הרוסית 
 פטירה:  1984 (בגיל 78 בערך) 
 
צילום של דניאל קפלן מ 1947 - שומר עם כלב בכפר סבא
דניאל קפלן (1906 – 1984) היה הצלם הראשון של כפר סבא והשרון.
ביוגרפיה

דניאל קפלן נולד ב-1906 בעיר אוגוסטוב שבמזרח פולין, למשפחה ציונית אמידה. את מלחמת העולם הראשונה, שבה איבד אח, העביר יחד עם משפחתו בנדודים בין פולין לליטא.
בשנת 1922 למד צילום ולאחר שנה הצטרף לתנועת החלוץ ועבר הכשרה בקבוצת ההכשרה שחריה שבפולין לשם קבלת סרטיפיקט (אשרה) לעליה לארץ ישראל, שם גם למד את מקצוע הצילום. בשנת 1927 יצא בדרכו ארצה. על מנת להימנע ממעצר וגיוס, חצה את הגבול לצ'כיה באופן בלתי חוקי, עבר את הגבול לאוסטריה אך שם נתפס ונעצר. דניאל ישב בבית הסוהר במשך שנה בהמתנה לקבלת האשרה לעליה ושחרורו מבית הכלא האוסטרי. ביולי 1929 הגיע האישור והוא הפליג לנמל יפו. עם הגעתו עבד בנטיעת פרדסי חבקין ברמן בפתח תקווה ובדצמבר 1929 הגיע, רכוב על חמור ומצויד במצלמתו, למושבה הצעירה, כפר-סבא.
בשנת 1930 הקים את חנות הצילום הראשונה בעיר "הצלמניה של ד. קפלן" ברחוב השרון (לימים רחוב וויצמן) שהמשיכה לפעול במשך 50 שנים בעיר.
בשנת 1933 התחתן עם רחל לבית רוזנברג במושבה, בה בנו את ביתם ובה נולדו שני בניהם, משה (1935) ועודד (1941) ובה חי ופעל עד יומו האחרון.
דניאל צילם את תושבי העיר בסטודיו הקטן שבחנותו והרבה לצאת לרחבי העיר והאזור לתעד את התפתחותו ואת אנשיו. בין המקומות הנוספים שתיעד היו רמת הכובש, מגדיאל (לימים חלק מהוד השרון) ועוד רבים מישובי הסביבה. בתצלומיו תיעד את בניין המושבה והעיר כפר סבא, ההתמודדות במאורעות ובמלחמות, ילדי בית הספר והגנים, היבול החקלאי, ביקורים חשובים בעיר (דוד בן-גוריון ואחרים), הפגנות נגד השלטון הבריטי ועוד.
בנוסף, היה דניאל חבר בארגון ההגנה ובמטבח ביתו הותקן סליק להסתרת נשק.
בשנת 1981, כשפרש מעבודתו, תרם את אוסף התצלומים לעיריית כפר סבא, ללא כל תמורה. הוא האמין שהזדהות עם העבר ושורשיו תתרום לחיזוק הזהות של הדורות הבאים. תצלומיו הרבים מעטרים את אולם בית העירייה, אולם הכניסה של בית ספיר ועוד אתרים נוספים בעיר ובאזור השרון בו פעל. תמונותיו של דניאל קפלן זכו לפרסום בתערוכות המוצגות במוזיאון הארץ, מוזיאון ההגנה, בבית התפוצות ובלוחמי הגטאות וחלקן אף זכו בפרסים (אורזי התפוזים משנת 1935, משמרות המחאה של הסופרים לעבודה עברית מ-1934)
300 מתצלומיו של דניאל קפלן נסרקו על ידי לשכת העיתונות הממשלתית והם מופיעים באוסף התמונות הלאומי של מדינת ישראל.
ב 12 ביוני 2018 נחנכה על שמו של דניאל קפלן סימטה בשם "סמטת הצלם קפלן". הסמטה מחברת בין רחוב אהרונוביץ' לרחוב ארלוזורוב והיא ממוקמת מול אהרונוביץ' 19 - ביתם של דניאל קפלן ומשפחתו.
בנובמבר 2019 הפיקה קבוצת הטלוויזיה הקהילתית של כפר סבא סרט לזכרו.
בינואר 2020 מוזאון כפר סבא הוציא לאור את האלבום "פוטו ד. קפלן 1929–1981" המציג מאות מצילומיו ההיסטוריים, בעריכת ירדנה ויזנברג, מנהלת ואוצרת מוזיאון כפר סבא, ורינה גור.
הערות שוליים

↑  הצלמוניה - פוטו ד.קפלן, באתר יוטיוב, 29 באוקטובר 2019
| --- | --- |
בקרת זהויות :  NLI: 987010293580505171  LCCN: no2022131292  VIAF: 1658163274265512440008   WorldCat (עם VIAF): 1658163274265512440008
שמעון רודי

| --- | --- |

שמעון רודי בשכונת התקווה
 לידה:  1912 קרינקי, רפובליקת פולין 
 מדינה:  ישראל 
 
שמעון רודי היה אישיות תל אביבית מפורסמת בשנות ה-30 וה-40. עסק בפיתוח הגוף והופיע ברחבי הארץ במופעי ראווה ושימש כמוכתר של שכונת התקווה. דמותו הציורית מופיעה בזיכרונותיהם של חיים חפר, חיים גורי ויורם קניוק.
ביוגרפיה

שמעון רודי נולד ב-1912 בשם זיידל בעיירה קרינקי שבפולין למשפחה חרדית. אביו ציפה שיהיה תלמיד ישיבה אולם בנעוריו צפה במופע של איש השרירים סיגמונד ברייטבארט והחליט לאמץ אורח חיים דומה. רודי החל להתאמן באגרוף, האבקות, הרמת משקולות וכיפוף מוטות ברזל.
בשלהי שנות ה-30 של המאה ה-20 הצטרף לקיבוץ ההכשרה "תל חי", עוד כשפעל בעיירה ניימן. בהמשך נדד עם הקיבוץ עד ביאליסטוק. עדות חברי הקיבוץ מתארת שכבר אז היה בעל שרירים ונהג להתערב בסכסוכים של חברי הקיבוץ עם פועלי אגודים מקצועיים (כמו הבונד) שהתנכלו לחברי הקיבוץ.
ב-1937 קיבל סרטיפיקט ועלה לארץ ישראל. באליפות הפועל, שהתקיימו באותה תקופה, ניצח בריצת 1500 מטר.
רודי התיישב בשכונת התקווה וכוחו וגודלו הפכו אותו ל"מוכתר" הלא רשמי של השכונה. רודי הפך למפעיל באר המים של השכונה מטעם חברת "עזרא" ובתמורה למים גבה תשלומים מדיירי השכונה. בתקופת המרד הערבי הגדול עמדה השכונה תחת מתקפות של ערבים ורודי לקח על עצמו להמשיך להפעיל את מפעל המים כדי להבטיח אספקת מים לשכונה.
רודי המשיך לפתח את יכולותיו ואת שריריו וצמח לגובה של 190 ס"מ, משקל של 135 ק"ג והיקף חזה של 144 ס"מ. הוא החל להופיע ברחבי הארץ בהופעות בהם הדגים את יכולותיו והיה מזמין אנשים מהקהל להתמודד איתו ואף הציע פרס למי שיביס אותו.
שמעו של רודי הגיע גם לארץ מולדתו, פולין, שם התפרסמו מאמרים עליו. ב-1938 ביקר את משפחתו בקרינקי והמשיך לסיבוב הופעות בארצות הברית ואירופה.
רודי השתמש בהכנסותיו כדי להיכנס כשותף בקפה "מקסים" בתל אביב.
ב-1947 התפרסמו שמועות שרודי הסגיר אנשי אצ"ל לבריטים ולכן חייו עמדו בסכנה ואף נפוצו שמועות שאנשי הארגון רצחו אותו. ההערכה היא שהחשש מאנשי אצ"ל הביא את רודי לעזוב את הארץ ולגור בפריז שם נדון ב-1948 לארבע שנות מאסר בעוון רמאות. לאחר שחרורו מהכלא המשיך רודי את נדודיו והגיע למינכן שם היה בעליו של בית קפה. בסופו של דבר נדד לברזיל, שם נפטר. תאריך פטירתו לא ידוע. על פי מקור אחד נפטר בשנות ה-50 ומקורות אחרים בשנות ה-60 או ה-70.